Asko Argillanderin isä löi perhettään nyrkillä vuodesta toiseen. Kukaan ei auttanut. Lopulta Askon mummo tappoi Askon isän. Haapajärven tragediasta kertova kirja ilmestyy perjantaina.

Asko Argillanderin mummo tappoi Argillanderin isän, kun Asko oli 13-vuotias.

Se muutti Argillanderin elämän, mutta ei sillä tavalla kuin voisi kuvitella.

”Vaikka tämä on rumasti sanottu, niin kyllähän se helpotti meidän elämää huomattavasti, kun näin kävi. Todennäköisesti me olisimme äitin kanssa kuolleet, jos tällaista ei olisi tapahtunut”, Argillander sanoo.